OpenLLM-France/wikimedia huggingface dataset:
# All My Favorite Songs

«All My Favorite Songs» és una cançó de la banda estatunidenca Weezer, que es va publicar el 21 de gener de 2021 com a primer senzill de l'àlbum OK Human. Es tracta d'una cançó d'estil pop barroc que mostra una evolució de la música composta per Rivers Cuomo.
El mateix dia també van publicar el seu videoclip, dirigit per Colin Read i produït per Pulse Films i Obra House.
Van realitzar una versió alternativa de la cançó amb la col·laboració de la banda AJR que van publicar el 12 de maig de 2021, cinc dies després de la publicació de l'àlbum d'estudi Van Weezer.

## Referències

* ↑ Camus, Alyson. «Listen To ‘All My Favorite Songs' Weezer’s ’60s-Inspired New Song» (en anglès). RockNYC.live, 22-01-2021. [Consulta: 10 març 2023].
* ↑ «Weezer Unveil First OK Human Song, ‘All My Favorite Songs'» (en anglès). Spin, 21-01-2021. [Consulta: 10 març 2023].
* ↑ Nattress, Katrina. «Weezer Drop New Version Of 'All My Favorite Songs' Featuring AJR» (en anglès). IHeart.com, 14-05-2021. [Consulta: 10 març 2023].
# A-che-na Cho-eul

A-che-na Cho-eul fou un general turc al servei de la dinastia Tang.
Pertanyia a la família reial dels turcs orientals (T'ou-kiue) essent germà del kakan (qaqhan o qaghan) Hie-li. Va entrar al servei de la Xina el 636. Va ser un dels millors generals Tang. El 647 fou enviat a l'Àsia central amb soldats xinesos, turcs i tolach (uigurs) i va derrotar les tribus turques aliades del regne de Kudjha que podien donar suport a aquest estat (els tch'ou-yue que vivien a la regió de Kou-tch'eng, i els tch'ou-mi que vivien a la regió del Manas) i tot seguit va baixar cap a Kudjha on el rei Ho-li Pou-che-pi va sortir de la ciutat amb les seves forces i A-che-na Chö-eul va fingir recular i els kudjhans el van perseguir i es van endinsar en el desert on foren derrotats. El general guanyador va entrar a Kudjha mentre el rei Ho-li Pou-che-pi va fugir més a l'est a Aksu (Aqsu o Po-huan), on fou assetjat i finalment capturat; en aquell moment un notable local de Kudjha (en xinès és anomenat Na-li) que havia anat a buscar reforços a terres dels turcs occidentals, va tornar imprevistament amb soldats turcs, va sorprendre els xinesos i va matar el general Kou Hiao-k'o, un dels caps de les forces xineses i conqueridor de Qarashahr. A-che-na Chö-eul va passar a l'ofensiva i va actuar sense pietat: onze mil turcs i kudjhans foren morts decapitats, i cinc grans ciutats destruïdes i una onada de terror es va estendre per l'Àsia central (648). El rei presoner Ho-li Pou-che-pi fou portat a Changngan davant l'emperador. Un yabghou (príncep) germà seu fou col·locat al tron però sota una estreta vigilància xinesa. Qarashahr, va ser ocupada, i el general va decapitar al rei i va col·locar al tron a un altre membre de la família reial fidel a la Xina (648).
El general va rebre la mà d'una princesa Tang com a recompensa pels seus serveis. Quan l'emperador T'ai-tsong va morir, ell també volia morir sobre la seva tomba conforme al costum dels nòmades. Va morir després del 650.

## Referències

* ↑ Chavannes, Edouard. Documents sur les Tou-Kiue (Turcs) occidentaux (en francès). Commissionnaires de l'Académie impériale des sciences, 1903, p. 176.
* ↑ Chavannes, Edouard. Documents sur les Tou-Kiue (Turcs) occidentaux (en francès). Commissionnaires de l'Académie impériale des sciences, 1903, p. 209-213.
* ↑ Grousset, René; Buhot, Jean; Auboyer, Jeannine. L'Asie orientale des origines au XVe siècle: Les empires. Première partie (en francès). Presses universitaires de France, 1941, p. 240.
# Agustín Mario Cejas

Agustín Mario Cejas (Buenos Aires, 22 de març de 1945 - Buenos Aires, 14 d'agost de 2015) fou un futbolista argentí que jugava com a porter.

## Trajectòria

El seu principal club fou el Racing Club de Avellaneda on ingressà amb 13 anys el 1959. Amb només 17 debutà amb el primer equip el 1962. El 1966 guanyà la lliga argentina i l'any següent la Copa Libertadores i la Copa Intercontinental de futbol, aquesta darrera competició derrotant el Celtic FC i esdevenint el primer club argentí campió del món. Disputà un total de 313 partits al club.
Durant els anys 70 jugà a diversos clubs argentins i brasilers com el Santos de Pelé, club on el 1973 guanyà el Campionat paulista i fou escollit millor jugador al Brasil. També jugà a Club Atlético Huracán, Grêmio i River Plate. Amb River tornà a guanyar el campionat argentí el 1981.
Jugà amb la selecció Argentina als Jocs Olímpics d'Estiu de 1964.

## Palmarès
### Racing Club

* Lliga argentina de futbol: 1966
* Copa Libertadores: 1967
* Copa Intercontinental de futbol: 1967

### Santos

* Campionat paulista: 1973

### River Plate

* Lliga argentina de futbol: 1981

## Referències

* 1 2 «AGUSTÍN CEJAS, LEGENDARIO ARQUERO DEL CILINDRO». Angel Iturriaga Barco, 16-08-2015. [Consulta: 22 agost 2015].
* ↑ «Agustín Cejas Biography and Statistics». Sports Reference. Arxivat de l'original el 2012-10-23. [Consulta: 26 octubre 2009].

## Enllaços externs

* (castellà) 1430 Perfil a Fútbol Factory
* (castellà) Entrevista a Olé Arxivat 2008-10-31 a Wayback Machine.
# Ironheart

Ironheart és una sèrie de televisió estunidenca creada per Chinaka Hodge per al servei de streaming Disney+, basada en el personatge de Marvel Comics del mateix nom. Serà l'onzena sèrie de televisió del Marvel Cinematic Universe (MCU) produïda per Marvel Studios, compartint continuïtat amb les pel·lícules de la franquícia. Hodge actua com a escriptora principal.
Dominique Thorne interpreta a Riri Williams a la sèrie. La sèrie es va anunciar el desembre de 2020, juntament amb el càsting de Thorne. Hodge va ser contractada l'abril de 2021, amb càstings addicionals revelats el febrer de 2022. Sam Bailey i Angela Barnes es van unir per dirigir l'abril de 2022.El rodatge va començar als Trilith Studios d'Atlanta, Geòrgia a principis de juny, i a Chicago entre octubre i novembre.
Ironheart s'estrenarà a Disney+ el 24 de juny de 2025 i constarà de sis episodis. Serà la conclusió de la cinquena fase de l'MCU.

## Repartiment

* Dominique Thorne com a Riri Williams / Ironheart: una inventora que crea una armadura que rivalitza amb la de Tony Stark / Iron Man.
* Anthony Ramos com Parker Robins / The Hood: un aliat de Williams que vesteix una caputxa que li permet apropar-se a les arts fosques i la màgia.
* Harper Anthony
* Manny Montana
* Alden Ehrenreich
* Shea Couleé
* Zoe Terakes
* Lyric Ross com la millor amiga de Williams.
* Regan Aliyah
* Shakira Barrera

## Referències

* 1 2 Gelman, Vlada. «Secret Invasion, Marvel Series Starring Samuel L. Jackson, Coming to Disney+» (en anglès). TV Line, 10-12-2020.
* 1 2 3 Couch, Aaron; Goldberg, Lesley. «Marvel’s ‘Ironheart’ Enlists Chinaka Hodge as Head Writer for Disney+ Series» (en anglès). The Hollywood Reporter, 27-04-2021.
* 1 2 Kroll, Justin. «‘Ironheart’: Anthony Ramos Lands New Secret Role In Upcoming Marvel Series» (en anglès). Deadline, 09-02-2022.
* ↑ Kit, Borys. «Marvel’s ‘Ironheart’ Finds Its Directors While Ryan Coogler Boards as Executive Producer» (en anglès). The Hollywood Reporter, 11-04-2022.
* ↑ «Disney+'s Ironheart Wraps Filming» (en anglès). CBR, 03-11-2022.
* ↑ «Marvel Studios' Phases 5 and 6: Everything We Learned at Comic-Con About the Multiverse Saga» (en anglès). Variety, 23-07-2022.
* ↑ Gonzalez, Umberto. «Newcomer Harper Anthony Joins Marvel Studios ‘Ironheart’ Series (Exclusive)» (en anglès). The Wrap, 06-04-2022.
* ↑ Andreeva, Nellie. «‘Ironheart’: Manny Montana Joins Marvel Studios' Disney+ Series» (en anglès). Deadline, 15-06-2022.
* ↑ Kroll, Justin. «‘Ironheart’: Alden Ehrenreich Latest To Join Cast of Marvel Series» (en anglès). Deadline, 12-07-2022.
* ↑ Kroll, Justin. «‘RuPaul’s Drag Race’s Shea Couleé Joins Marvel Studios' ‘Ironheart’ Series» (en anglès). 1111deadline, 03-08-2022.
* ↑ Cordero, Rosy. «‘Ironheart’: Zoe Terakes Joins Cast Of Marvel Studios' Disney+ Series» (en anglès). Deadline, 10-08-2022.
* ↑ Kit, Borys. «‘This Is Us' Actress Lyric Ross Joins Marvel’s ‘Ironheart’ (Exclusive)» (en anglès). The Hollywood Reporter, 25-02-2022.
# Blauet de Príncipe

El blauet de Príncipe (Alcedo cristata nais) és un ocell de la família dels alcedínids (Alcedinidae) endèmic de les zones humides de l'illa Príncipe, al golf de Guinea.
La primera descripció formal de l'espècie la va fer el naturalista alemany Johann Jakob Kaup l'any 1848 que li va donar el nom binomi Alcedo nais. Un estudi filogenètic molecular publicat l'any 2008 va demostrar que és una subespècie del blauet malaquita.

## Referències

* ↑ Kaup, Johann Jakob (en german) Verhandlungen des Naturhistorischen Vereins für das Großherzogthum Hessen und Umgebung, 2, 1848, pàg. 72. OCLC: 183221382.
* ↑ Peters. Check-list of Birds of the World. Volume 5. Cambridge, Massachusetts: Harvard University Press, 1945, p. 176.
* ↑ Melo, Martim; Fuchs, Jérôme Ibis, 150, 3, 2008, pàg. 633–639. DOI: 10.1111/j.1474-919X.2008.00826.x.
# Dolmen de Sant Pere dels Forquets

El Dolmen de Sant Pere del Forquets és un megàlit de l'època neolítica del terme comunal d'Argelers, a la comarca del Rosselló, de la Catalunya del Nord.
Es troba a la zona central - oriental del terme comunal, dalt de la carena que separa el Rec de l'Abat del seu afluent per l'esquerra que davalla del Mas d'en Pacareu i del Mas Picamal, al sud-oest del Dolmen dels Collets de Cotlliure.

## Característiques

Fou descobert per Bernard Rieu poc abans del 1991 i descrit per primera vegada per Joan Tarrús el 2002. És un dolmen simple, del tipus de caixa megalítica tancada. Les pedres laterals estan caigudes, i la llosa superior, voluminosa, hi roman a terra.

## Vegeu també

* Llista de monuments megalítics de la Catalunya del Nord

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «7 - Argelers». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Argelers». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Carreras Vigorós, Enric; Tarrús Galter, Josep. «181 anys de recerca megalítica a la Catalunya Nord (1832-2012)». A: Annals de l'Institut d'Estudis Gironins, 54. Girona: Institut d'Estudis Gironins, 2013, p. 31-184. Llegir-lo en línia
* Dolmen dit Collets de Cotlliure, a la base de dades Mérimée, del Ministeri de Cultura francès.

## Referències

* ↑ El Dolmen de Sant Pere dels Forquets en els ortofotomapes de l'IGN
* ↑ Carreras Vigorós i Tarrús Galter, 2013.

## Enllaços externs

* Una excursió de descoberta del lloc
# Platyrhina limboonkengi

Platyrhina limboonkengi és un peix de la família dels rinobàtids i de l'ordre dels rajiformes.

## Reproducció

És ovovivípar.

## Distribució geogràfica

Es troba a les costes de la Xina.

## Referències

* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Huang, Z.: Marine species and their distribution in China's Seas. pp. 404- 463. Vertebrata. Smithsonian Institution, Florida, Estats Units. Any 2001.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Iryna Bui

Iryna Bui (ucraïnès: Буй Ірина Василівна) (Deràjnia, 29 d'abril de 1995), nom complet amb patronímic Irina Vassílivna Bui, és una biatleta i esquiadora de fons paralímpica ucraïnesa. Va guanyar la medalla d'or en la prova femenina de 10 quilòmetres dempeus als Jocs Paralímpics d'hivern de 2022 celebrats a Pequín. També va competir als Jocs Paralímpics d'hivern de 2014 i 2018.

## Biografia

Bui va néixer el 29 d'abril de 1995 a Deràjnia, província de Khmelnitski, amb una malformació congènita a la mà esquerra.
Als 15 anys va començar a fer esport. El seu primer entrenador, Marcin Kucheryavy, va visitar la seva escola i li va oferir l'oportunitat d'anar a un camp d'entrenament i provar aquest esport. Va acceptar i es va traslladar a Chernihiv on va començar a entrenar per unir-se a la selecció d'Ucraïna. Va debutar en l'àmbit internacional el desembre de 2011, participant en competicions internacionals d'esquí de fons i biatló. El 2012 va incorporar-se a l'equip paralímpic d'Ucraïna.
A la Copa del Món de 2012 a Vuokatti, Finlàndia, Bui va guanyar una medalla de bronze a la prova de biatló de 12,5 km. Al Campionat del Món de 2013 a Sollefteå, Suècia, també va guanyar l'or i la plata en les proves de 10 km i 12,5 km respectivament. Bui va guanyar la Copa del Món el 2013.
Al World Para Snow Sports Championships de 2021, Bui va guanyar la medalla de plata a la prova de biatló dempeus femení de 10 km i la medalla d'or a la prova de biatló dempeus femení de 12,5 km.
També va guanyar la medalla d'or en la prova femenina de 10 quilòmetres dempeus als Jocs Paralímpics d'hivern de 2022 celebrats a Pequín, competició en la qual també van obtenir les medalles de plata i bronze esquiadores ucraïneses.

## Referències

* ↑ «Сільські Вісті, Наша пошта». Arxivat de l'original el 2022-03-02. [Consulta: 16 març 2022].
* ↑ «Athlete Bio». Arxivat de l'original el 2022-03-13. [Consulta: 16 març 2022].
* ↑ «Iryna Bui - Nordic Skiing | Paralympic Athlete Profile» (en anglès). [Consulta: 16 març 2022].
* ↑ «Belarus' Yury Holub reigns supreme for second gold medal despite icy slip» (en anglès). [Consulta: 16 març 2022].
* ↑ «Russian trio win again in biathlon at the World Para Snow Sports Championships», 1642359540. [Consulta: 16 març 2022].
* ↑ Martin Belam. «2022 Winter Paralympics: Ukraine complete double biathlon podium sweep» (en anglès). The Guardian, 08-03-2022. [Consulta: 13 març 2022].
# Campanar de Sant Menna

El Campanar de Sant Menna és el que queda de l'antiga església parroquial romànica de Sentmenat, al Vallès Occidental.
El campanar de Sant Menna és romànic de planta quadrada datat al segle xii, encara en ús. Té dos pisos i presenta murs d'aparell de carreus. Al primer pis, la finestra és d'arc de mig punt i al segon, les finestres són geminades i la teulada amb quatre aiguavessos. Està restaurat i, antigament, la creu que el coronava era de pedra però en l'actualitat, hi ha una de ferro. El campanar de l'antiga església de Sant Menna, és l'únic testimoni de la desapareguda església antiga que es va esfondrar al segle xviii (1745). La tipologia del campanar permet datar la construcció cap a final del segle xi o principi del segle xii. Sembla que l'obra va ser construïda sobre l'absis d'un edifici preromànic (segles ix-x).
El campanar es fonamenta sobre l'antic absis de l'església paleocristiana datada al segle v. Aquest temple, format per una sola nau de planta rectangular pavimentat amb opus signinum, un absis també rectangular i amb una aula annexa, és rar entre els tipus peninsulars paleocristians, però similar al de la presó de Sant Vicent, Sainte-Geneviève (Saint-Denis, París, França) o Tiffeltassine (Algèria), presentava també presbiteri. A més també es documentà arqueològicament l'ús de l'antiga església com a necròpoli. S'hi van descobrir una vintena d'inhumacions tant d'adults com d'infants. Als encontorns també es van trobar restes de sepulcres i de mantes sitges parcialment excavades.

## Referències

* ↑ «Campanar de l'església parroquial de Sant Menna». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
* ↑ Coll i Riera, Joan-Manuel; Molina Vallmitjana, Josep-A.; Roig i Buxó, Jordi «L'església vella de Sant Menna (Sentmenat, Vallès Occidental): Fase I» ( PDF). Annals de l'Institut d'Estudis Gironins [Girona], Vol. XXXVIII, 1996 - 97, p. 1331-1335 [Consulta: 11 novembre 2016].
# Casa Fuset

La Casa Fuset, que també es anomenada Casa de Franco o Casa del Pànic, és un edifici abandonat que es troba parcialment en ruïnes, està situat en la zona muntanyenca del Moquinal en el municipi de San Cristóbal de La Laguna (Tenerife, Espanya). La casa és coneguda principalment perquè segons la creença popular en ell es va allotjar el dictador Francisco Franco i per ser usada com a refugi per l'assassí i criminal Dámaso Rodríguez Martín.

## Història

Els terrenys on se situa l'inmoble, el qual està situat en una zona boscosa i difícilment accessible que està situada en el massís de Anaga (concretament en El Moquinal) va pertànyer a Benito Pérez Armas, que era un conegut polític, periodista i literat canari, el qual es va casar en 1914 amb Elena González de Mesa la família de la qual era propietària de les terres dels voltants de la casa des del segle xviii . Després de la mort de Pérez Armas, el lloc va passar com a propietat a Lorenzo Martínez Fuset (de qui prendria el nom l'immoble), d'origen andalús, el qual va viure a Santa Cruz de Tenerife des de 1921 a 1922. En 1927, Fuset es va casar amb la filla de Benito Pérez Armas. La casa seria construïda en els anys 40.
L'edifici va estar habitat fins als anys 80, essent abandonat, deteriorant-se amb el pas del temps fins a arribar a l'estat ruïnós actual.
En 1991 en la zona on se situa la Casa Fuset es va amagar l'assassí Dámaso Rodríguez Martín (sobrenomenat "El Bruixot") en el transcurs de la seva fugida de la presó Tenerife II. Aquest criminal va morir durant la persecució policial de la qual va ser objecte, si bé habitualment es pensa que va morir a la casa, aquest fet no és cert.

## En la cultura popular

Popularment es creu que la Casa Fuset va ser visitada per Francisco Franco durant l'estada d'aquest i la seva família a Tenerife i fins i tot que el dictador hi va viure durant un periode. Si bé no és pas veritat, degut entre altres coses al fet que la casa va ser construïda a la dècada dels 40, és a dir, una època posterior a l'estada de Franco a l'illa. El que sí que és cert, és que Lorenzo Martínez Fuset va entaular amistat amb la Família Franco durant la seva estada a Tenerife i de fet, a Fuset li seria encomanada la custòdia i protecció de la dona del dictador, Carmen Polo i la seva filla mentre Franco iniciava la revolta en la Península.
La Casa Fuset ha estat sovint vinculada amb fenòmens paranormals. En l'immoble ruinós abunden símbols cabalístics i satànics pintats a les parets. Els partidaris dels fets paranormals asseguren que a la casa es realitzen rituals satànics, que se senten trets en la nit i que s'obtenen psicofonías en ella.
La casa va sortir en un dels episodis del programa televisiu espanyol Quart Mil·lenni i del radiofònic Mil·lenni 3.

## Vegeu també

* Dámaso Rodríguez Martín

## Referències

* 1 2 3 4 5 6 7 «La casa de Franco: unas ruinas con historia - El Día - Hemeroteca 15-08-2016». eldia.es. [Consulta: 25 juliol 2021].
* ↑ «La Casa del Pánico. Milenio 3». Arxivat de l'original el 17 de octubre de 2016. [Consulta: 3 diciembre 2017].
# Isaac Becerra i Alguacil

Isaac Becerra i Alguacil (Badalona, 18 de juny de 1988) és un futbolista professional català que juga com a porter. Ha estat internacional amb la selecció catalana.

## Trajectòria

Es va formar en les categories inferiors del FC Barcelona, per fitxar pel RCD Espanyol el 2005, on va guanyar una lliga amb el Juvenil A i va esdevenir el porter titular del seu filial RCD Espanyol B. El 2009 fitxa pel Panionios FC de la Super Lliga de Grècia i un any més tard, en el 2010, el Reial Madrid Castella es fixa en ell i és fitxat per jugar a l'entitat blanca per dues temporades.
El juliol de 2012 el Girona FC fitxa el jove porter per dues temporades com a pla de futur.

### Gimnàstic

El 31 de juliol de 2018, Becerra va signar contracte per tres anys amb el Gimnàstic de Tarragona de segona divisió.
Va jugar més o menys els mateixos partits que Bernabé Barragán durant la temporada, en què l'equip acabà tercer pel final i va descendir; com a resultat d'això, el seu contracte es va rescindir automàticament a causa d'una clàusula que contenia.

### Córdoba

El 10 de juliol de 2019, Becerra va fitxar pel Córdoba CF amb un contracte per dos anys.

### Cerdanyola del Vallès FC

L'agost del 2021, l'Isaac signa amb el flamant nou equip de 2ª RFEF, el Cerdanyola del Vallès FC. El Sarda, equip del Vallès Occidental, aconseguix l'ascens al derrotar 3-1 la UE Sant Andreu en la Final del play-off d'ascens celebrat a Les Fontetes.

## Internacional

Va ser campió del Campionat d'Europa sub-19 de la UEFA de 2007.

## Referències

* ↑ «On són, què fan». Damm CF. Arxivat de l'original el 2015-01-23. [Consulta: 1r desembre 2014].
* ↑ El Girona ha arribat a un acord per dues temporades amb el porter Isaac Becerra
* ↑ «Isaac Becerra». GironaFC.cat. Arxivat de l'original el 2016-08-13. [Consulta: 13 juny 2016].
* ↑ «Isaac Becerra fitxa pel Nàstic». Gimnàstic Tarragona, 31-07-2018. Arxivat de l'original el 31 de juliol 2018. [Consulta: 31 juliol 2018].
* ↑ Pérez Lunar, José Antonio «El Córdoba cae por la mínima en el campo del colista (1–0)» (en castellà). Diario Córdoba, 06-01-2019 [Consulta: 22 octubre 2019].
* ↑ Izquierdo, Vicente M. «Isaac Becerra interesa al Tenerife de cara a la próxima temporada» (en castellà). Diari Més, 26-06-2019 [Consulta: 22 octubre 2019].
* ↑ «Incógnita en la portería del Nàstic». Diari de Tarragona, 30-06-2019 [Consulta: 22 octubre 2019].
* ↑ «Isaac Becerra, nuevo jugador del Córdoba CF» (en castellà). Córdoba CF, 10-07-2019. [Consulta: 16 agost 2019].
* ↑ «Isaac Becerra, nou porter del primer equip del Cerdanyola FC». TOT Cerdanyola, 31-08-2021 [Consulta: 15 novembre 2021].
* ↑ «Cerdanyola FC – Pàgina web oficial del Cerdanyola FC» (en anglès). [Consulta: 1r setembre 2021].
* ↑ «El Cerdanyola s'imposa a la UE Sant Andreu a la pròrroga i serà equip de Segona Federació». [Consulta: 1r setembre 2021].
* ↑ Espanya campiona d'Europa Isaac cridat a última hora per la lesió del porter titular

## Enllaços externs

* Perfil a GironaFC.cat Arxivat 2016-06-19 a Wayback Machine.
* Perfil a Futbolme.com (castellà)
* Perfil a BDFutbol.com (anglès)
* Perfil a Transfermarkt (anglès)